|  |  |
| --- | --- |
| ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise, upravu i nacionalne manjine – nacionalne zajednice**Bulevar Mihajla Pupina 16, 21000 Novi Sad T: +381 21 487 4608; F +381 21 456 217ounz@vojvodina.gov.rs |
|  | KLASA: 001736310 2025 09427 005 001 000 001 | DATUM: 8. 5. 2025. godine |

Pokrajinsko tajništvo za obrazovanje, propise, upravu i nacionalne manjine– nacionalne zajednice, na temelju članka 24. stavka 2. Pokrajinske skupštinske odluke o pokrajinskoj upravi („Službeni list APV“, broj: 37/2014, 54/2014 – dr. propis, 37/2016, 29/2017, 24/2019, 66/2020, 38/2021 i 22/2025), u vezi s člancima 11. i 23. Pokrajinske skupštinske odluke o proračunu Autonomne Pokrajine Vojvodine za 2025. godinu („Službeni list APV”, broj: 57/2024) i članka 11. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za organizaciju regionalnih kviz-natjecanja „Koliko se poznajemo“ („Službeni list APV“, broj: 16/2025), i na temelju Rješenja pokrajinskog tajnika za obrazovanje, propise, upravu i nacionalne manjine – nacionalne zajednice klasa: 001642201 2024 09427 002 001 000 001 04 007 od 10. 6. 2024. godine, donosi

**RJEŠENJE**

**O DODJELI PRORAČUNSKIH SREDSTAVA PO JAVNOM NATJEČAJU ZA ORGANIZACIJU REGIONALNIH KVIZ-NATJECANJA „KOLIKO SE POZNAJEMO“ – SEDAMNAESTI CIKLUS**

**I.**

Na temelju Javnog natječaja za organizaciju regionalnih kviz-natjecanja „Koliko se poznajemo“ – sedamnaesti ciklus, raspisanog dana 7. 4. 2025. godine, klasa: 001736310 2025 09427 005 001 000 001, koji je objavljen na mrežnoj stranici Tajništva 7. 4. 2025. godine, sredstva se dodjeljuju sljedećim podnositeljima prijave:

|  |  |  |  |  |
| --- | --- | --- | --- | --- |
| **Podnositelj prijave** | **Naseljeno mjesto** | **Prijedlog iznosa****za dodjelu** | **Klasa predmeta** | **Broj bodova** |
| Biskupska klasična gimnazija „Paulinum“ | Subotica | 89.200,00 | 001736310 2025 09427 005001 000 003 | 26 |
| Ekonomsko-trgovačka škola „Vuk Karadžić“ | Stara Pazova | 100.000,00 | 001736310 2025 09427 005001 000 004 | 28 |
| Kulturno-obrazovni centar „Thurzó Lajos“ | Senta | 40.000,00 | 001736310 2025 09427 005001 000 005 | 25 |
| Osnovna škola „Szervó Mihály“ | Zrenjanin | 52.000,00 | 001736310 2025 09427 005001 000 006 | 27 |

**II.**

Ovo rješenje o izboru programa/projekata objavljuje se na službenoj mrežnoj stranici Pokrajinskog tajništva.

**Obrazloženje**

Člankom 23. stavkom 4. Pokrajinske skupštinske odluke o proračunu Autonomne Pokrajine Vojvodine za 2025. godinu i člancima 7.-11. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za organizaciju regionalnih

kviz-natjecanja „Koliko se poznajemo“ reguliran je način postupanja s pristiglim prijavama, kao i način dodjele sredstava po javnom natječaju.

Sukladno navedenim propisima, Pokrajinsko tajništvo za obrazovanje, propise, upravu i nacionalne manjine – nacionalne zajednice je dana 7. 4. 2025. godine raspisalo Javni natječaj za organizaciju regionalnih kviz-natjecanja „Koliko se poznajemo“ – sedamnaesti ciklus, klasa: 001736310 2025 09427 005 001 000 001.

Natječajno povjerenstvo za provedbu postupka dodjele proračunskih sredstava formirano je rješenjem klasa: 001736310 2025 09427 005 001 000 001 od 24. 4. 2025. godine.

Po isteku roka za podnošenje prijava, Natječajno povjerenstvo je pristupilo pregledanju pristiglih prijava na natječaj.

Natječajno povjerenstvo je utvrdilo da na natječaj nisu pristigle nepotpune ili nepravilno popunjene prijave tj. prijave u kojima nisu popunjena sva obvezna polja, kao i prijave koje nisu potpisane i pečatirane, nepravodobne prijave i nedopuštene prijave.

Natječajno povjerenstvo je nakon razmatranja i vrednovanja prijava na navedenom natječaju utvrdilo listu vrednovanja, bodovanja i rangiranja prijava koja je objavljena na službenoj mrežnoj stranici Pokrajinskog tajništva 29. 4. 2025. godine.

Nakon objave liste vrednovanja, u roku za podnošenje prigovora, Tajništvu nisu podneseni prigovori na listu vrednovanja, bodovanja i rangiranja, te su se stekli uvjeti za donošenje konačne odluke o dodjeli sredstava.

Primjenjujući gore navedene propise, a nakon okončanog postupka provedbe natječaja, Pokrajinsko tajništvo je donijelo rješenje o dodjeli proračunskih sredstava po Javnom natječaju za organizaciju regionalnih kviz-natjecanja „Koliko se poznajemo“ – sedamnaesti ciklus. U ovom rješenju navedeni su podnositelji prijava kojima su odobrena sredstava, dok prijava po kojima nisu dodijeljena sredstva nije bilo.

Sukladno navedenom, doneseno je rješenje kao u izreci.

Ovo rješenje je konačno i objavit će se na službenoj mrežnoj stranici Pokrajinskog tajništva.

**P.O. POKRAJINSKOG TAJNIKA**

**ZAMJENICA POKRAJINSKOG TAJNIKA**

**Slađana Bursać**